Vizsgaanyag 3. kyu-ra

A vizsgára bocsátás feltételei:

 Életkor megkötés:

Legalább 16 éves kor.

 Kivárási idő:

A legutóbbi övvizsgától számított 1 év.

 Az edző javaslatára:

Fehér, fekete vagy klubszínű karate ruha, kék övvel. Rendelkezzen WAKO könyvel. 

 Elméleti anyag:

A küzdelem után kérdezve.

(K): Ki dönt az esetleges sérülések ügyében kick-box versenyeken? Döntését ki bírálhatja felül? (V): Ha sérülés történik, a vezetőbíró azonnal megállítja a mérkőzést és hívja a versenyorvost. A versenyorvos megállapítja a sérülés súlyosságát, és eldönti, hogy a sérült versenyző tudja-e folytatni a küzdelmet, vagy a mérkőzést azonnal be kell fejezni. Az orvosnak ezt a döntését senki sem bírálhatja felül. (K): Összesen hány mínusz pontos büntetést kaphat egy versenyző a mérkőzés során? (V): Egy versenyző összesen két mínusz pontos büntetést kaphat, mert a következő szabálytalankodás vagy kilépés az azonnali leléptetést vonja maga után. (K): Szükséges-e minden esetben betartani a fokozatosságot a bíróknak az egyes büntetésfajták alkalmazásánál? (V): Azonnali pontlevonással vagy leléptetéssel sújtható az a versenyző, aki súlyos, szándékosan súlyos sérülést okoz, vagy sportszerűtlen magatartást tanúsít. (K): Hány bíró működik közre a light-contact mérkőzéseken? (V): Light-contact mérkőzéseken négy bíró működik közre, egy vezetőbíró és három pontozóbíró. (K): Milyen időtartamú küzdőidő alkalmazható általában full-contact mérkőzéseken? Milyen fajtájú időmérést alkalmaznak? (V): A full-contact szabályrendszerben a felnőtt amatőröknél a hivatalos küzdőidő 3x2 perc. Gálákon több menet is engedélyezett. A WAKO PRO világbajnoki címmérkőzésein 12 menet. A menetek során un. futóidőt mérnek, vagyis csak a vezető bíró külön felszólítására állítják meg az órát.
- Erőnlét: 

140 felülés, 55 fekvőtámasz öklön. (kento) 

Az övvizsgán a technikát, térérzékelést, a védés ellentámadást, az eséseketés az elméletett 10 kyu-tól újra teljesíteni kell.

- Technika: 

A technikákat számolásra mindkét oldalra 10-szer lassan, 10-szer gyorsan kell végrehajtani.

1. Első köríves rúgás (t) + köríves rúgás (lábletétel nélkül) (f) + (s abból) köríves rúgás (f) – hátsó csapott (t) – első horog (f).
Kizami mawashi geri chudan – kizami ura mawashi geri jodan- kizami mawashi geri jodan- gyaku mawashi tsuki chudan – kizami mawashi tsuki jodan.

2. Első egyenes ütés (f) – hátsó egyenes ütés (f) – első egyenes ütés lábzárással (f) első baltarúgás (belülről kifelé ívesen) (f).
Kizami tsuki jodan – gyaku tsuki jodan- kizami tsuki jodan- kakato geri jodan

- Térérzékelés: 

A gyakorlatokat mind a kétoldali támadóállásból végre kell hajtani. Küzdelemszerűen számolásra 10-szer.

1. Tetszőleges, 4-5 elemű kéztechnika kombinációk. (testre megütve, fejre 3 cm.)
Tsuki waza
2. Tetszőleges, 2 elemű kombinált rúgás mind a két alapállásból számolásra 10-10.

Nihon geri waza
[Az összes eddigi ütések, és rúgásnak szerepelnie kell.]

- Védés ellentámadás:

Ballábas szimmetrikus állásban kell végrehajtani, szabadon mozgásból. / 2-perc /

/Védésnél a kifelé a támadó háta, a befelé a támadó teste felé irányuló mozgást jelenti/.

	
	Támadás:
	Védés:
	Ellentámadás:

	1.
	Első egyenes ütés (f)
	Oldalt lépés vagy elhajlás
	Tetszőleges 2-3 elemű kéz-láb kombináció

	
	Kizami tsuki jodan
	
	yoko uke- tsuki, geri

	2.
	Első v. hátsó lábas egyenes rúgás (t)
	Oldalt lépés
	Tetszőleges kéz-láb kombináció

	
	Kizami, gyaku mae geri
	
	yoko uke, tai sabaki – tsuki, geri


- Eséstechnika:

1. Fordulásos sarokrúgás ellen lábsöprésből esés, mind a két oldalra kétszer végrehajtva.

Ushiro mawashi geri jodan – ashi barai- yoko ukemi
- Gyorsasági gyakorlat: 20 másodperc alatt 30 első lábas köríves rúgás (f) / mindkét lábra /. (mawashi geri jodan)
- Küzdelem (Kumite):

5 küzdelem egymás után, a küzdelem időtartalma 2 perc. 

- Önvédelem:

folyamatos küzdelem 3 ellenféllel szemben

